

**ΣΥΝΔΕΣΜΟΣ ΔΙΑΙΤΗΤΩΝ ΠΕΤΟΣΦΑΙΡΙΣΗΣ ΣΑΛΑΣ ΚΑΙ ΠΑΡΑΛΙΑΣ ΚΥΠΡΟΥ**

**Δελτίο Τύπου**

Πραγματοποιήθηκε την Κυριακή, 12/09/2021, η ετήσια Γενική Συνέλευση του Συνδέσμου Διαιτητών Πετοσφαίρισης Σάλας και Παραλίας Κύπρου (Σ.Δ.Π.Σ.Π.Κ.) στον χώρο του Ολυμπιακού Μεγάρου στη Λευκωσία στην οποία συμμετείχε το σύνολο των διαιτητών Πετοσφαίρισης από όλες τις επαρχίες της Κύπρου. Τις εργασίες της Γενικής Συνέλευση χαιρέτησαν εκ μέρους της Κ.Ο.ΠΕ. ο κ. Κώστας Κωνσταντίνου, Α’ Αντιπρόεδρος της Κ.Ο.ΠΕ. και εκ μέρους της Επιτροπής Διαιτησίας ο κ. Παντελής Τοφής, Πρόεδρος της Ε.Δ.. Τη Γενική Συνέλευση τίμησε με την παρουσία του και ο Διευθυντής Διαιτησίας κ. Γεώργιος Δωρίτης.

Στο πλαίσιο της Γενικής Συνέλευσης παρουσιάστηκαν από τον Α’ Αντιπρόεδρο της Κ.Ο.ΠΕ. κ. Κώστα Κωνσταντίνου, οι σημαντικότερες αλλαγές στις προκηρύξεις των πρωταθλημάτων Ανδρών και Γυναικών Α΄ και Β΄ κατηγορίας καθώς και βασικές παράμετροι του αναθεωρημένου υγειονομικού πρωτοκόλλου που θα ισχύει για την αγωνιστική περίοδο 2021-2022. Επεξηγήθηκαν, επίσης, από τον πρόεδρο του ΣΔΠΣΠΚ και διεθνή διαιτητή, κ. Χρίστο Μαϊφόσιη, οι αλλαγές στους κανονισμούς διαιτησίας που θα ισχύουν από την τρέχουσα αγωνιστική χρονιά. Η Γενική Συνέλευση ενέκρινε τροποποιητικές παρατηρήσεις στο ήδη υποβληθέν καταστατικό του Συνδέσμου στο Υπουργείο Εσωτερικών καθώς και την ταμειακή έκθεση περιόδου 20/09/2020 – 12/09/2021, που ανέλυσε στα μέλη ο ταμίας του Συνδέσμου, κ. Ανδρέας Κωνσταντινίδης.

Στη διάρκεια της Γενικής Συνέλευσης, έγιναν εκλογές για την ανάδειξη του νέου Διοικητικού Συμβουλίου του Συνδέσμου. Το Διοικητικό Συμβούλιο του Συνδέσμου Διαιτητών Πετοσφαίρισης Σάλας και Παραλίας Κύπρου, έτσι όπως προέκυψε από τις αρχαιρεσίες και τη συγκρότησή του σε σώμα, απαρτίζεται από τα ακόλουθα μέλη:

Πρόεδρος: Χρίστος Μαϊφόσιης (Λευκωσία)

Αντιπρόεδρος: Μαρία Κοκκώνη (Λάρνακα)

Γραμματέας: Κωνσταντίνος Στεφανής (Λευκωσία)

Βοηθός Γραμματέας: Ισαάκ Φλουρής (Αμμόχωστος)

Ταμίας: Ανδρέας Κωνσταντινίδης (Λεμεσός)

Μέλος: Μέμνων Αντώρκας (Λεμεσός)

Μέλος: Άντρη Πηλέα (Πάφος)

Για το Δ.Σ.

Χρίστος Μαϊφόσιης Κωνσταντίνος Στεφανής

Πρόεδρος Γραμματέας